Calvyn en gebed - www.bybelkennis.co.za
by Coen Slabber · Published 23/04/2015 · Updated 25/03/2015
“The intuitive mind is a sacred gift and the rational mind is a faithful servant. We have created a society that honors the servant and has forgotten the gift.” – Einstein
Vir Calvyn gaan gebed altyd met dissipline gepaard. Hy sê dat as ons nie sekere vaste tye vir gebed het nie, kan dit ons maklik ontgaan. Hy skryf sekere reëls neer vir doeltreffende, vurige gebed.
‘n Diepgevoelde sin van eerbied
Ons moet altyd onthou dat gebed ‘n gesprek is met God. Calvyn sê daarom dat ons harte en denke gedissiplineerd moet wees. Net diegene wat hulle op die regte manier voorberei vir gebed kan aan ‘n gesprek met God deelneem.
Ons moet bid uit ‘n opregte gevoel van behoefte en berou. Ons moet God nader as bedelaars. Gelowiges moet volgens God se wil bid; sy heerlikheid moet altyd hulle fokus wees
‘n Diepgevoelde sin van nederigheid en vertroue
Ware gebed vereis dat ons alle vertroue in onsself aflê en nederig pleit vir verskoning. Ons moet net in God se genade vertrou vir seëninge – geestelik en tydelik. Enige ander benadering tot God bevorder net trots. Trots as ons bid, is fataal.
Die vertroue dat ons gebede beantwoord sal word se oorsprong is nie in onsself nie, maar deur die Heilige Gees wat in ons werk. In die gelowige se lewe oorwin geloof en hoop vrees sodat ons sonder huiwering kan glo. Ware gebed vertrou dat dit suksesvol sal wees as gevolg van God en sy verbond.
Hierdie reëls klink oorweldigend. Calvyn erken ons gebede is vol swakhede en mislukking. Maar God verdra ons swak pogings en verskoon ons onkunde.
Laaste 7 Dae: 3,715
Laaste 30 Dae: 14,311
Laaste 365 Dae: 257,738